**Historijsko središte grada Angra do Heroismo** na otoku Terceira na Azorima, upisano je na UNESCO-vu Listu mjesta svjetske baštine u Evropi - 1983. iste godine kad i Torre de Belém i Mosteiro dos Jerónimos.

U UNESCO-ovu obrazloženju stoji da je *Angra* uvrštena u registar mjesta od izuzetnog značaja za čovječanstvo - zbog njezine luke na sredini Atlantika, koja je odigrala veliku ulogu od 15. do 19. vijeka, kao i zbog dviju vojnih utvrda *São Sebastião* i *São João Baptista* iz 16. vijeka, koje su jedinstveni primjer tadašnjih vojnih utvrda (one su bile dobrano oštećene u potresu 1980. ali su naknodno restaurirane).

Sam centar *Angre* (ako se izuzmu bočne utvrde) je fizički mali, ima samo oko 6 km².

Historija izgradnje
-------------------

*Glavni članak: Angra do Heroismo*
Zgrada carine (Cais da Alfândega) u gradskoj luci
Luka *Angre* odigrala je veliku ulogu u historiji pomorskih istraživanja 15. i 16. vijeka, jer su se u njoj zaustavljali radi opskrbe i nevremena, svi brodovi na plovidbi za Afriku, Aziju, obje Amerike i na povratku u Evropu. I Vasco da Gama 1499. i Pedro de Alvarado 1536. koristili su se tom lukom na svojim putovanjima u Indiju i Afriku. U *Angri* je osnovana *Uprava Indijske flote* (Provedoria das Armadas e Naus da India).

*Castelo de São Sebastião*
Mjesto za izgradnju grada izabrali su sami pomorci koji su prvi doplovili do njega, zbog odlične luke zaštićene od oceanskih vjetrova brdima oko dva prirodna bazena, Bova i Sidrište (Angra -po njemu je grad dobio ime). Odmah je izgrađen nesavladiv obrambeni sistem sa dvije velike utvrde sa svake strane ulaza u luku; São Sebastião i São Filipe (današnji São João Baptista). Ali se istovremeno, odlučilo da se odustane od prvobitnog plana da se grad izgradi kod utvrde, zbog velikih vjetrova.
Tako da je grad izgrađen u dolini između utvrda, ali sa strogo pravilnih ortogonalnim rasporedom ulica, i to je dotada bio jedinsveni primjer prilagodbe urbanog modela određenim klimatskim uvjetima. *Angra* je dobila status kraljevskog grada 21. augusta 1534, iste godine, postala je i sjedište *Nadbiskupije Azori*. Taj visoki hijerahiski položaj pridonio je da grad dobije brojne monumentalne barokne građevine; *katedralu Santissimo Salvador*, crkve *Misericordia* i *Santo Espérito*, samostane franjevaca i jezuita. Čak i nakon katastrofalnog potresa od 1. januara 1980. *Angra* je sačuvala veći dio svoje spomeničke baštine.

Arhitektura
-----------

*Fortaleza de São João Baptista* na brdu Brasil
Za razliku od drugih gradova iz polovice 15. vijeka, *Angra do Heroismo* je planski građena, sa strogim ortogonalnim rasterom ulica, i centralnim trgom *Praça Velha* (Stari trg) u sredini grada koji se izvorno zvao *Praça dos Santos Cosme e Damião* (Trg sv. Kuzme i Damjana) a kasnije *Praça da Restauração* (Trg obnove). Taj trg sa vijećnicom, je vjekovima bio poprište svih važnijih gradskih aktivnosti, od svakodnevne trgovine, do nedjeljne koride i stratišta za osuđenike koji su vješani na njemu.

Praça Velha (Stari trg) sa obnovljenom gradskom vijećnicom (kraj 18. vijeka)

Bilješke
--------

1. 1 2 3  „*Central Zone of the Town of Angra do Heroismo in the Azores*" (engleski). Unesco. Pristupljeno 26. 11. 2011.

Eksterni linkovi
----------------

***Angra do Heroismo*** na Wikimedijinoj ostavi

* Službena stranica Unesca () ()

| * p
* r
* u
Svjetska baština u Portugalu |
| --- |
|  | 
Samostan Alcobaça • 
Vinska regija Alto Douro • 
Historijski centar grada Angra do Heroismo, na Azorima • 
Samostan Batalha • 
Prahistorijski crteži na stijenama u dolini Côa1) • 
Garnizonski pogranični grad Elvas i njegove utvrde • 
Historijski centar grada Évore • 
Historijski centar grada Guimarãesa • 
Laurisilva na Madeiri • 
Vinogradi na otoku Pico • 
Historijski centar grada Porta • 
Samostan Hijeronimita i Toranj Belém, Lisabon • 
Kristov samostan, Tomar • 
Pejzaž Sintre • 
Univerzitet Coimbra
 | Zastava Portugala |
| **Nematerijalna svjetska baština u Portugalu**

Fado, portugalska popularna urbana pjesma |
| 
1) Zajednička svjetska baština Portugala i Španije  |